*Revidert på Landsmøtet  2022*

LOVER KrF Kvinner

Landsplan – Fylkene - Lokalt

**I ORGANISASJON**

§ 1 KrF Kvinner er en selvstendig organisasjon der alle kvinner i KrF er medlem.

§ 2 KrF Kvinner er organisert på fylkes- og lokalnivå.

**II VERDIGRUNNLAGET**

§ 3 KrF Kvinners formål er å fremme en kristendemokratisk politikk bygget på det kristne menneskesynet, nestekjærligheten og forvalteransvaret. KrF Kvinners verdigrunnlag er hentet fra Bibelen, den kristne kulturarven og grunnleggende menneskerettigheter.

§ 4 Alle tillitsvalgte og folkevalgte for KrF Kvinner er forpliktet på og skal arbeide for partiets kristne verdigrunnlag slik det er definert i § 3

**III FORMÅL**

§ 5 KrF Kvinners formål er å samle kvinner til arbeid for en demokratisk politikk bygd på et kristent livssyn ved å:

a) motivere kvinner til politisk engasjement

b) dyktiggjøre kvinner til å ta del i det politiske liv

c) øke kvinners representasjon i politiske organer

d) arbeide for kvinners likestilling i familie, arbeidsliv og samfunn

KRF KVINNER PÅ LANDSPLAN

**IV LANDSMØTET**

§ 6 Landsmøtet er KrF Kvinners øverste myndighet.

§ 7 Landsmøtet holdes annet hvert år, og innkalles med 1 måneds varsel.

§ 8 Landsmøtet består av:

a) KrF Kvinners sentralstyre

b) Kvinnepolitisk leder i fylkene

c) 1 representant fra hvert fylke

d) 1 representant fra hvert lokallag

e) Representasjon fra antall medlemmer i fylkene etter følgende regler:

1 representant inntil 500 medlemmer

2 representanter fra 501 – 1000 medlemmer

Deretter 1 representant for hvert 500. medlem

Tale- og forslagsrett har:

a) KrF Kvinners daglige leder og fast ansatte rådgivere

b) Kvinnepolitisk rådgiver i KrF

c) KrF Kvinners æresmedlemmer

d) KrFs observatør i kvinnepolitisk forum

e) KrFUs observatør i kvinnepolitisk forum

Talerett har:

a) Alle kvinnelige medlemmer av KrF

b) KrFs leder

c) KrFs generalsekretær

d) KrFUs leder

e) KrFUs generalsekretær

f) KrFs statsråder og statssekretærer

§ 9 Landsmøtets oppgave er å:

a) behandle og godkjenne årsmelding og revidert regnskap

b) vedta kvinnepolitisk program

c) vedta virksomhetsplan

d) vedta lovendringer

e) behandle saker som sentralstyret legger fram

f) velge leder, 2 nestledere, 4 medlemmer og 4 varamedlemmer til sentralstyret g) velge 2 medlemmer og 1 varamedlem til kontrollkomiteen

h) velge leder, 4 medlemmer og 4 varamedlemmer til valgkomiteen i) velge statsautorisert revisor

j) vedta instruks for valgkomiteen

k) behandle kontrollkomiteens rapport

§ 10 Alle saker avgjøres ved alminnelig flertall. Unntak se §§ 19 og 21.

§ 11 Ønsker KrF Kvinner på fylkes- eller lokalnivå, eller enkeltmedlemmer, å fremme en sak for landsmøtet, må saken sendes sentralstyret senest 3 måneder før landsmøtet. Sentralstyret fremmer innstilling for landsmøtet.

§ 12 Ekstraordinært landsmøte kan innkalles med 1 måneds varsel når kvinnepolitisk forum eller sentralstyret ønsker det.

**V KVINNEPOLITISK FORUM**

§ 13 Kvinnepolitisk forum er KrF Kvinners viktigste politiske verksted, informasjons- og inspirasjonsforum, og innkalles minst 1 gang hvert år.

§ 14 Kvinnepolitisk forum består av:

a) sentralstyret

b) kvinnepolitisk leder i fylkene

Tale- og forslagsrett har:

a) KrF Kvinners daglige leder og fast ansatte rådgivere

b) kvinnepolitisk rådgiver i KrF

c) KrFs observatør

d) KrFUs observatør

§ 15 Kvinnepolitisk forum gir innspill til virksomhetsplan og uttalelser, samt andre saker som sentralstyret legger fram.

**VI SENTRALSTYRET**

§ 16 Sentralstyret består av:

a) leder

b) 2 nestledere

c) 4 valgte medlemmer med 4 varamedlemmer

d) En representant fra stortingsgruppen.

Funksjonstiden er 2 år. Ledere og styremedlemmer kan gjenvelges slik at de får en sammenhengende funksjonstid på 6 år i hvert verv. Daglig leder eller kvinnepolitisk rådgiver møter i sentralstyret uten stemmerett. Andre ansatte møter i henhold til arbeidsinstruks eller vedtak i sentralstyret.

§ 17 Sentralstyrets oppgave er å:

a) ha ansvar for virksomheten i KrF Kvinner mellom landsmøtene

b) vedta budsjett

c) oppnevne utvalg

d) ansette lønnede medarbeidere

e) ivareta organisasjonens arbeidsgiveransvar

f) arrangere en sentral kvinnekonferanse i samarbeid med KrF hvert år g) oppnevne KrF Kvinners delegasjon til KrFs landsmøte

§ 18 Sentralstyret er beslutningsdyktig når minst 5 av medlemmene er til stede. Ved stemmelikhet har lederen dobbeltstemme, unntatt i ansettelsessaker.

**VII LOVENDRINGER**

§ 19 Lovendringer i §§ 1 – 21 vedtas av landsmøtet og avgjøres med 2/3 flertall.

§ 20 Forslag om lovendringer må være sendt sentralstyret senest 3 måneder før  landsmøtet.

**VIII OPPLØSNING**

§ 21 KrF Kvinner kan oppløses når 2 påfølgende ordinære landsmøter vedtar dette med  2/3 flertall. Midler og eiendeler tilfaller KrF.

KRF KVINNER I FYLKENE

**I ORGANISASJON**

§ 22 KrF Kvinner i fylket består av alle kvinnelige KrF medlemmer i fylket og er en del av den selvstendige organisasjonen KrF Kvinner.

§ 23 KrF Kvinners styre i fylket er øverste myndighet mellom årsmøtene, og innkalles så ofte som leder finner det nødvendig, eller når to av styremedlemmene ønsker det.

§ 24 Styret i fylket skal bestå av minst 3 medlemmer og et varamedlem. Styret skal ha leder, nestleder og sekretær. Kasserer kan velges utenom styret. Styret fordeler selv oppgavene. Styret er selvstendig ansvarlig for økonomien i fylket.

Funksjonstiden for leder og styremedlemmer er 2 år, og for varamedlem(mer) 1 år. Leder og styremedlemmer kan gjenvelges slik at de kan få en

sammenhengende funksjonstid på 6 år i hvert verv.

§ 25 Oppgaver for styret i fylket:

a) ha ansvar for det kvinnepolitiske arbeidet i fylket

b) utarbeide virksomhetsplan og budsjett

c) oppnevne representanter til fylkets nominasjonsnemnd og valgkomité til valgene på KrFs fylkesårsmøte

d) arbeide for å få lokallag eller kvinnepolitisk ansvarlig i alle KrFs lokallag

e) sende årsmelding til KrFs fylkesstyre og KrF Kvinner på landskontoret om arbeidet

§ 26 KrF Kvinners styre i fylket er beslutningsdyktige når minst halvparten av medlemmene er til stede. Ved stemmelikhet har lederen dobbelstemme.

§ 27 Leder av styret i fylket er medlem av KrFs fylkesstyre og eventuelt arbeidsutvalg med nestleder som varamedlem.

§ 28 KrF Kvinner i fylket er representert på KrFs årsmøte og rådsmøte i tråd med KrFs lover.

**ÅRSMØTE I FYLKENE**

§ 29 Årsmøtet er øverste myndighet for KrF Kvinner i fylket.

§ 30 Årsmøtet holdes hvert år innen midten av mars måned, og innkalles med minst 14 dagers varsel.

§ 31 Årsmøtet består av:

a) Alle frammøtte kvinnelige medlemmer i fylket.

Disse har talerett:

a) KrFs fylkesleder

b) KrFUs fylkesleder

c) KrFs fylkessekretær

d) KrFs studieleder

e) KrFs stortingsrepresentant(er) i fylket

f) KrFs statsråder og statssekretærer i fylket

§ 32 Årsmøtets oppgave er å:

a) behandle /godkjenne årsmelding og regnskap og sende denne til KrFs fylkesstyre og til KrF Kvinner på landskontoret

b) velge leder

c) velge fylkesstyre

d) velge revisor

e) velge valgkomité

f) behandle saker som styret legger fram

§ 33 Alle saker avgjøres med alminnelig flertall. Unntak § 47 (oppløsning).

§ 34 Ønsker lokallagene i KrF Kvinner og enkeltmedlemmer å fremme en sak for fylkesårsmøtet, må saken sendes kvinnepolitisk leder i fylket senest 2 uker før årsmøtet.

§ 35 Ekstraordinært årsmøte i fylket innkalles med 1 måneds varsel når KrF Kvinners styre i fylket ønsker det.

§36 Dersom det ikke er eget styre for kvinnene i fylket (jf §§ 26-31) er fylkeslaget i KrF ansvarlig for at det opprettes et kvinneutvalg.

§ 37 Kvinneutvalget skal bestå av kvinnepolitisk leder som velges av kvinnene på KrFs fylkesårsmøte, og minst tre medlemmer valgt /oppnevnt av KrFs fylkesstyre, etter forslag fra kvinneutvalget.

Kvinneutvalget konstituerer seg selv. Utvalget skal ha nestleder og sekretær.  Kvinneutvalget er selvstendig ansvarlig for disponering av kvinnenettverkets midler i fylket.

Funksjonstiden for leder og utvalgsmedlemmer er to år. Leder og utvalgsmedlemmer kan gjenvelges slik at de kan få en funksjonstid på 6 år i hvert verv.

§ 38 Kvinneutvalget er øverste myndighet for KrF Kvinner i fylket og innkalles så ofte som kvinnepolitisk leder finner det nødvendig, eller når 2 av medlemmene ønsker det.

§ 39 Kvinneutvalgets oppgave er å:

a) ha ansvar for det kvinnepolitiske arbeidet i fylket

b) utarbeide virksomhetsplan og budsjett

c) oppnevne representanter til fylkets nominasjonskomité og valgkomité til valgene på KrFs fylkesårsmøte

d) arbeide for å få lokallag/ kvinnepolitisk ansvarlig i alle KrFs lokallag

e) sende årsmelding til KrF Kvinners landskontor om virksomheten

f) sende årsmelding og revidert regnskap til KrFs fylkesstyre

g) velge utsendinger til KrF Kvinners landsmøte

h) innkalle til eget fylkesårsmøte for kvinnene dersom det er ønskelig

§ 40 Kvinneutvalget er beslutningsdyktig når halvparten av medlemmene er til stede.  Ved stemmelikhet har utvalgets leder dobbeltstemme

§ 41 Kvinneutvalgets leder er medlem av KrFs fylkesstyre og eventuelt arbeidsutvalg med nestleder som vararepresentant.

§ 42 Kvinneutvalget er representert på KrFs fylkesårsmøte og rådsmøte i tråd med KrFs lover.

§ 43 Kvinneutvalget innkaller KrFs kvinner til årsmøte dersom man ønsker å velge eget fylkesstyre.

**IV LOVENDRINGER**

§ 44 Endring av disse lovene i §§ 22- 45 godkjennes av KrF Kvinners sentralstyre. **V OPPLØSNING**

§ 45 KrF Kvinner i fylket kan oppløses når 2 påfølgende ordinære årsmøter vedtar dette med 2/3 flertall. Midler og eiendom tilfaller KrF Kvinner.

KRF KVINNER LOKALT

**ORGANISASJON**

§ 46 KrF Kvinner på lokalt plan består av enkeltmedlemmer og kan dannes selv om det ikke er KrF lokallag på stedet.

§ 47 Medlemmer av KrF Kvinner er automatisk medlem av KrFs lokallag med alle rettigheter og plikter.

§ 48 Styret i lokallagene i KrF Kvinner er øverste myndighet mellom årsmøtene og innkalles så ofte som lederen finner det nødvendig, eller når halvparten av styremedlemmene ønsker det.

§ 49 Styret skal bestå av minst 3 medlemmer og et varamedlem. Styret skal ha leder og sekretær. Styret konstituerer seg selv og fordeler oppgavene selv. Styret er selvstendig ansvarlig for disponering av de lokale midler.

Funksjonstiden for leder er ett år, for styremedlemmer 2 år og varamedlem et år.  Leder og styremedlem kan gjenvelges.

§ 50 Styrets oppgave er å:

a) ivareta det kvinnepolitiske arbeidet lokalt

b) oppnevne 1 medlem til lokallagets nominasjonsnemd

§ 51 Lederen av KrF Kvinners lokallag er medlem av KrFs lokallagsstyre med et av styremedlemmene som varamedlem.

§ 52 Det lokale KrF Kvinner er representert på KrF Kvinners fylkesårsmøte og KrF Kvinners landsmøte i henhold til lovene.

§ 53 KrFs lokallag, KrF Kvinners lokallag og KrFUs lokallag går sammen om nominasjon til kommunevalg – og om å velge utsendinger til nominasjonsmøte foran fylkes og stortingsvalg.

**III ÅRSMØTET**

§ 53 Årsmøtet er det lokallagets øverste myndighet.

§ 54 Årsmøtet avholdes hvert år innen utgangen av februar måned, og innkalles med minst 14 dagers varsel.

§ 55 Årsmøtet består av alle kvinnelige medlemmer av det lokale KrFs lokallag.

§ 56 Årsmøtets oppgave er å:

a) behandle styrets årsmelding og regnskap og sende denne til KrFs fylkesstyre. b) velge lokallagsstyre

c) velge revisor

d) velge valgkomité

e) behandle saker som styret legger fram

§ 57 Alle saker avgjøres med alminnelig flertall. Unntak se § 60.

§ 58 I kommuner der det ikke er lokallag**,** er styret i KrFs lokallag ansvarlig for å oppnevne et av sine styremedlemmer til kvinnepolitisk ansvarlig i lokallaget.  Kvinnepolitisk ansvarlig er lokallagets kontaktperson mot KrF Kvinner i fylket.

I kommuner der KrF ikke har lokallag, kan KrF Kvinners styre i fylket oppnevne en kvinnepolitisk ansvarlig.

**VI LOVENDRINGER**

§ 59 Endring av lovene §§ 22 – 60 må godkjennes av KrF Kvinners sentralstyre.

**V OPPLØSNING**

§ 60 Det lokale KrF Kvinner kan oppløses når årsmøtet vedtar dette med 2/3 flertall.  Midler og eiendeler tilfaller KrF Kvinner i fylket eller KrF Kvinner på landsplan.

*Lover for KrF Kvinner revidert på Landsmøte i 2010, Lover for KrF Kvinner revidert på Landsmøte i 2012 Lover for KrF Kvinner revidert på Landsmøte i 2014 (§§ 3 og 4)*